इस अवसर पर आयोजित शोक-सभा में स्वर्गीय मिश्र की पत्रकारिता, उनके व्यक्तित्व और कृतित्व पर प्रकाश डाला गया और सभी लोगों ने उनके परिवार जनों के प्रति संवेदना व्यक्त की। राजनारायण मिश्रा ने सन 1959 में 'नयी दुनिया' (अब देशबन्धु) ज्वाइन की थी जहां उन्होंने 31 वर्षों तक काम किया। 1988 में वहां से छोड़ने के बाद उन्होंने कई पत्र पत्रिकाओं में काम किया। वे नागपुर से प्रकाशित साप्ताहिक 'मुक्ति' के संपादक भी रहे। पिछले 14 वर्षों से वे एक स्थानीय अखबार 'संघर्ष के स्वर' में बतौर संपादक काम कर रहे थे।